கேள்வி: அன்னா அசலாம் - ஆரம்ப வாழ்க்கை மற்றும் குடும்பம் பற்றி நீங்கள் என்ன அறிந்துள்ளீர்கள்?
பதில்: அன்னா மரியா பிஷர் 1829 ஆம் ஆண்டு ஏப்ரல் 6 ஆம் தேதி அயர்லாந்தின் கார்க் கவுண்டியில் உள்ள யூகல் நகரில் பிறந்தார் ஜேன் மற்றும் ஆபிரகாம் ஃபிஷருக்கு 17 குழந்தைகளில் 16 வது பிறந்தார். இவரது குடும்பம் மதத்தில் நம்பிக்கை உடைய நண்பர்களின் சமய சமூகம் குடும்பம் ஆகும். இவரது குடும்பம் யூகலில் வணிகத்தில் ஈடுபட்டிருந்தது. குறிப்பாக அயர்லாந்தின் உருளைக்கிழங்குப் பஞ்சம் போது அவர்களின் தொண்டு பணிகளுக்காக அவர்கள் குறிப்பிடப்பட்டனர். இவர் சூப் சமைப்பதற்கு உதவினார். மேலும், உள்ளூர் பெண்களுக்காக சரிகை தயாரித்தல், பின்னல் மற்றும் பூத்தையல் போன்ற குடிசைத் தொழில்களை அமைப்பதில் ஈடுபட்டார். இவர் ஆண்களுக்கும் பெண்களுக்கும் சமத்துவம் மற்றும் அடிமைத்தனத்திற்கு எதிரான பிரச்சாரம் மற்றும் நிதானம் மற்றும் அமைதிக்கான பிரச்சாரத்தை ஆதரிப்பவராக வளர்க்கப்பட்டார். இவர் நண்பர்கள் சமூகப் பள்ளிகள்,, கவுண்டி வாட்டர்ஃபோர்டில் உள்ள நியூடவுன் பள்ளி மற்றும் யார்க்கில் உள்ள கேஸில்கேட் பள்ளி ஆகியவற்றில் பயின்றார். இது பின்னர் தி மவுண்ட் ஸ்கூல், யார்க் ஆனது. பின்னர் யார்க்சயரில் உள்ள அக்வொர்த் பள்ளியில் ஆசிரியராக ஆனார். லாவோஸ் மாகாணத்தில் கற்பித்துக் கொண்டிருந்த மவுண்ட்மெல்லிக்கைச் சேர்ந்த தாமஸ் அசலாம் என்பவரைச் சந்தித்தார்.
கேள்வி: அன்னா அசலாம் - பெண்ணியம் பற்றி விளக்கவும்.
பதில்: பெண்களுக்கான வாக்குரிமைகளுக்கு போராடியதற்காக அன்னா அசலாம் இன்றும் சிறப்பாக நினைவுகூரப்படுகிறார். அவர் 19 ஆம் நூற்றாண்டின் ஒவ்வொரு ஐரியப் பெண்ணிய பிரச்சாரத்திலும் முன்னோடியாக இருந்தார். மேலும் இவர் 1866 ஆம் ஆண்டு முதல் பெண்களுக்கான வாக்குரிமைக்காக போராடினார். 1896 ஆம் ஆண்டில் அயர்லாந்தில் பெண்கள் ஏழை சட்டத்தை நிர்வகிக்கும் அதிகாரப்பூர்வ அமைப்புகளின் உறுப்பினர்களான ஏழை சட்ட பாதுகாவலர்களாக தேர்ந்தெடுக்கப்படுவதற்கான உரிமையை வென்றனர்.. 1900 வாக்கில், கிட்டத்தட்ட 100 பெண் சட்டப் பாதுகாவலர்கள் இருந்தனர். 1898 இல் தேர்தலில் நிற்க தகுதியான பெண்களை ஊக்குவிக்கும் பிரச்சாரத்திற்கு அன்னா அசலாம் தலைமை தாங்கினார். பெண்கள் உள்ளாட்சித் தேர்தல்களில் வாக்களிப்பதற்கும், கிராமப்புற மற்றும் நகர்ப்புற மாவட்டத் தேர்தலில் போட்டியிடுவதற்கும் தகுதி பெற்று இருந்தனர். 1913 இல், இவர் சங்கத்தின் செயலாளர் பதவியில் இருந்து விலகினார். பின்னர் அதன் ஆயுட்காலத் தலைவராகத் தேர்ந்தெடுக்கப்பட்டார்.
கேள்வி: அன்னா அசலாம் - மரணத்திற்குப் பிந்தைய அங்கீகாரம் குறித்து விரிவாக சொல்லுங்கள்.
பதில்: அன்னா மற்றும் தாமஸ் அசலாம் ஆகிய இருவருக்கும் 1923 ஆம் ஆண்டு டப்ளினில் உள்ள செயின்ட் ஸ்டீபன்ஸ் கிரீனில் ஒரு நினைவு இருக்கை அமைக்கப்பட்டது. அதில் "இவர்களின் நீண்டநாள் பொதுச் சேவையின் நினைவாக அர்ப்பணிக்கப்பட்டது." இவரது பெயர் மற்றும் படம் (மற்றும் 58 பெண்களின் வாக்குரிமை ஆதரவாளர்களின் படங்கள் உட்பட ) 2018 இல் வெளியிடப்பட்ட இலண்டனில் உள்ள பாராளுமன்ற சதுக்கத்தில் உள்ள மில்லிசென்ட் ஃபாசெட்டின் சிலையின் பீடத்தில் உள்ளன.